CELEX: C2004/179/06
Language: sk
Date: 2004-07-10 00:00:00
Title: Vec C-189/04: Žaloba podaná 22. apríla 2004 Gréckou republikou proti Komisii Európskych spoločenstiev

10.7.2004   
            
            
               SK
            
            
               Úradný vestník Európskej únie
            
            
               C 179/3
            
         Žaloba podaná 22. apríla 2004 Gréckou republikou proti Komisii Európskych spoločenstiev
   (Vec C-189/04)
   (2004/C 179/06)
   Grécka republika zastúpená Panayiotis Milonopoulos, právnym poradcom oddelenia práva Spoločenstva zvláštnej právnej služby Ministerstva zahraničných vecí a Vasilios Kiriazopoulos zo Štátnej právnej služby, ktorá si zvolila adresu na doručovanie v Luxemburgu, na veľvyslanectve Grécka, Rue Marie Adelaide č. 27, podala 22. apríla 2004 na Súdny dvor Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súdny dvor:
   
               —
            
            
               zrušil rozhodnutie prijaté Komisiou Európskych spoločenstiev o započítaní sumy 565 656,80 EUR (účasť Ministerstva zahraničných vecí na výstavbe spoločného diplomatického zastúpenia Európskej únie v Abuji, Nigéria) vo vzťahu k celkovej sume 1 653 298,54 EUR poskytnutej Grécku v rámci príslušného podporného programu.
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné argumenty
   Grécka republika tvrdí, že Komisia nevenovala riadnu pozornosť skutočnosti, že Dodatočné memorandum o porozumení nebolo ratifikované Gréckou republikou, z čoho vyplýva, že Grécka republika sa nezúčastňuje na projekte Abuja II.
   Žalovaná rovnako dostatočne nezohľadnila, že Grécka republika svoje dlhy vzniknuté z jej účasti na projekte Abuja I riadne uznala.
   V tejto súvislosti Grécka republika tvrdí, že Komisia porušila zásady, ktoré platia pre inkaso a poskytovanie, zúčtovanie a potvrdenie pohľadávok, ako aj princípy upravujúce inkaso formou započítania.
   Vzhľadom na vyššie uvedené Grécka republika tvrdí, že Komisia vydaním rozhodnutia o započítaní porušila predpisy hmotného práva, a to ustanovenia nariadenia č. 2342/02, ako aj článok 15 pôvodného memoranda o porozumení.